Lisa 2

31.01.2018 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/18/0131-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/18/0131-1 MUUTMINE**

**25.02.2026**

**Transpordiamet** (Maanteeameti õigusjärglane[[1]](#footnote-2)), registrikood 70001490, aadress Valge 4/1, 11413 Tallinn, mida esindab sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Aktsiaselts VIKING MOTORS**, registrikood 10042784, aadress A. H. Tammsaare tee 51, 13415 Tallinn (edaspidi: teostaja), mida esindab juhatuse liige Raimo Koppel,

vahel on sõlmitud 31.01.2018 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/18/0131-1 (edaspidi: leping).

Võttes arvesse, et:

1. lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
2. lepingu punkti 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis;
3. teostaja esitas Transpordiametile avalduse (registreeritud Transpordiameti dokumendihaldussüsteemis 19.02.2026 numbriga 11.2-7/26/4586-1) lepingu punkti 2.2 muutmiseks. Avalduse kohaselt soovib teostaja eemaldada lepingu punktist 2.2 margi Cadillac;
4. 21.11.2023 muudatuse punktiga 1 muudeti lepingu punkti 2.2 sõnastust järgmiselt: „*Teostaja võib teostada Ülevaatust esmakordselt kasutusele võetavatele M1-, M2-, N1- ja N2-kategooria CADILLAC, M1-, N1- ja N2-kategooria DANGEL, M1-, M2-, N1- ja N2-kategooria KIA ning M1-, M2-, N1- ja N2-kategooria PEUGEOT sõidukitele (edaspidi „****Sõiduk****”).*“;
5. lepingu punktis 4.9 on märgitud:„*Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.*“.

Lähtudes eeltoodust, lepivad Transpordiamet ja teostaja kokku alljärgnevas:

1. Muuta lepingu punkti 2.2 ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele M1-, N1- ja N2-kategooria DANGEL, M1-, M2-, N1- ja N2-kategooria KIA ning M1-, M2-, N1- ja N2-kategooria PEUGEOT sõidukitele (edaspidi „**Sõiduk**”).“.

1. Muuta lepingu punkti 4.9 ning sõnastada see uues redaktsioonis alljärgnevalt:

„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. 31.01.2018 sõlmitud lepingu nr 1-13/18/0131-1 juures on kaks kehtivat lisa:

21.11.2023 sõlmitud lisa 1;

käesolev lisa 2.

1. Poolte rekvisiidid ja allkirjad:

**Transpordiamet** **Aktsiaselts VIKING MOTORS**

Registrikood: 70001490 Registrikood: 10042784

Aadress: Valge 4/1 Aadress: A. H. Tammsaare tee 51

11413 Tallinn 13415 Tallinn

Telefon: +372 620 1200 Telefon: +372 665 2600  
E-post: info@transpordiamet.ee E-post: viking@vikingmotors.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)